ddrg/super_eurlex huggingface dataset:
Yhdistyneen kuningaskunnan aloite neuvoston päätöksen tekemiseksi Euroopan poliisiakatemian (ECP) perustamisesta tehdyn päätöksen 2000/820/YOS muuttamisesta



Virallinen lehti nro C 020 , 24/01/2004 s. 0018 - 0018



Yhdistyneen kuningaskunnan aloite neuvoston päätöksen tekemiseksi Euroopan poliisiakatemian (ECP) perustamisesta tehdyn päätöksen 2000/820/YOS muuttamisesta (2004/C 20/07) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 30 artiklan 1 kohdan c alakohdan ja 34 artiklan 2 kohdan c alakohdan, ottaa huomioon Yhdistyneen kuningaskunnan aloitteen(1), ottaa huomioon Euroopan parlamentin lausunnon(2), sekä katsoo seuraavaa: (1) Jäsenvaltioiden edustajat, jotka kokoontuivat valtion- tai hallitusten päämiesten tasolla 13 päivänä joulukuuta 2003, sopivat yhteisesti tiettyjen Euroopan unionin virastojen ja laitosten, mukaan luettuna Euroopan poliisiakatemia (EPC), kotipaikasta(3), (2) Tämä sopimus olisi sisällytettävä neuvoston päätökseen 2000/820/YOS(4), ON PÄÄTTÄNYT SEURAAVAA: 1 artikla Muutetaan neuvoston päätös 2000/820/YOS seuraavasti: 1. Muutetaan 1 artiklan 1 kohta seuraavasti: "1. Perustetaan Euroopan poliisiakatemia (EPC). Sen kotipaikkana on Bramshill, Yhdistynyt kuningaskunta." 2. Muutetaan 4 artiklan 1 kohta seuraavasti: "1. Hallintoneuvosto perustaa pysyvän sihteeristön avustamaan EPC:tä hallinnollisissa tehtävissä, jotka ovat sen toiminnan ja vuosittaisen toimintaohjelman sekä mahdollisten muiden ohjelmien ja aloitteiden täytäntöönpanon kannalta tarpeellisia. Pysyvä sihteeristö voidaan sijoittaa jonkin kansallisen poliisiakatemian yhteyteen. Yhdistyneen kuningaskunnan EPC:lle tarjoamia tiloja ja palveluja koskevat tarpeelliset järjestelyt sekä EPC:n elinten jäseniin, sen johtajaan, työntekijöihin ja heidän perheenjäseniinsä sovellettavat erityissäännöt vahvistetaan EPC:n ja Yhdistyneen kuningaskunnan välisessä toimipaikkaa koskevassa sopimuksessa sen jälkeen, kun hallintoneuvosto on sen yksimielisesti hyväksynyt." 2 artikla Tämä päätös julkaistaan Euroopan unionin virallisessa lehdessä. 3 artikla Tätä päätöstä noudatetaan ... Tehty ...ssa/ssä ... päivänä ...kuuta 2004. Neuvoston puolesta Puheenjohtaja (1) EUVL C ... (2) Lausunto annettu ... (3) EUVL L ... (4) EYVL L 336, 30.12.2000, s. 1.
Irlannin aloite Euroopan poliisiakatemian perustamisesta tehdyn neuvoston päätöksen 2000/820/YOS muuttamisesta



Virallinen lehti nro C 001 , 06/01/2004 s. 0008 - 0008



Irlannin aloite Euroopan poliisiakatemian perustamisesta tehdyn neuvoston päätöksen 2000/820/YOS muuttamisesta (2004/C 1/09) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 30 artiklan 1 kohdan c alakohdan ja 34 artiklan 2 kohdan c alakohdan, ottaa huomioon Irlannin aloitteen, ottaa huomioon Euroopan parlamentin lausunnon, sekä katsoo seuraavaa: (1) Neuvoston päätöksellä 2000/820/YOS(1) perustettu Euroopan poliisiakatemia (CEPOL) ei tällä hetkellä ole oikeushenkilö. (2) Tarkasteltaessa ensimmäisen kolmivuotiskauden toimintaa oikeushenkilöyden puuttuminen on todettu yhdeksi merkittävimmistä Euroopan poliisiakatemian toimivuuden esteistä. (3) On aiheellista, että Euroopan poliisiakatemialle suodaan oikeushenkilöillä oleva oikeustoimi- ja sopimuskelpoisuus. (4) Tällä muutoksella ei vaikuteta mahdollisiin myöhemmin tehtäviin muutoksiin, etenkään niihin muutoksiin, joita toiminnan ensimmäisen kolmivuotiskauden tarkastelun perusteella saatetaan pitää tarpeellisina, ON PÄÄTTÄNYT SEURAAVAA: 1 artikla Muutetaan neuvoston päätös 2000/820/YOS seuraavasti: 1. Lisätään 4 artiklan jälkeen seuraava uusi artikla: " 4 a artikla 1. Euroopan poliisiakatemia on oikeushenkilö. 2. Euroopan poliisiakatemialla on kussakin jäsenvaltiossa laajin kansallisen lainsäädännön mukaan oikeushenkilöillä oleva oikeustoimikelpoisuus ja kelpoisuus tehdä sopimuksia. Euroopan poliisiakatemia voi erityisesti hankkia ja luovuttaa irtainta ja kiinteää omaisuutta sekä olla kantajana ja vastaajana oikeudenkäynneissä. 3. Edellä 4 artiklan 2 kohdassa tarkoitettu hallintojohtaja on Euroopan poliisiakatemian laillinen edustaja." 2. Muutetaan 5 artiklan 4 kohta seuraavasti: a) Muutetaan d alakohta seuraavasti: "sihteeristön yleiset toimintakulut, sanotun kuitenkaan rajoittamatta f alakohdan soveltamista," b) Muutetaan f alakohta seuraavasti: "sihteeristön jäsenten palkkaus ja/tai sihteeristön jäsenten palkkauksesta vastaavalle jäsenvaltiolle tai vastaaville jäsenvaltioille aiheutuneiden kustannusten korvaaminen suhteessa jäsenvaltioiden osuuksiin." 2 artikla Tämä päätös julkaistaan Euroopan unionin virallisessa lehdessä. 3 artikla Tätä päätöstä noudatetaan sitä päivää seuraavana päivänä, jona se julkaistaan. Tehty ... Neuvoston puolesta Puheenjohtaja ... (1) EYVL L 336, 30.12.2000, s. 1.
1.

Täytäntöönpanovaltion toimivaltaiset viranomaiset voivat kieltäytyä tunnustamasta tai täytäntöönpanemasta eurooppalaista täytäntöönpanomääräystä, jos a) asianomaista henkilöä vastaan on annettu päätös samoista teoista täytäntöönpanovaltiossa tai missä tahansa muussa valtiossa kuin määräyksen antaneessa tai täytäntöönpanovaltiossa edellyttäen, että viimeksi mainitussa tapauksessa kyseinen päätös on pantu täytäntöön tai sitä ollaan parhaillaan panemassa täytäntöön tai sitä ei voida enää panna täytäntöön määräyksen antaneen valtion lainsäädännön mukaisesti; b) 7 artiklan 3 kohdassa tarkoitetuissa tapauksissa eurooppalainen täytäntöönpanomääräys liittyy tekoihin, jotka eivät ole rangaistavia täytäntöönpanovaltion lainsäädännön mukaan. Veron, maksun, tullin tai valuuttatoimen osalta eurooppalaisen täytäntöönpanomääräyksen täytäntöönpanosta ei kuitenkaan voida kieltäytyä sen perusteella, että täytäntöönpanovaltion lainsäädäntö ei määrää samantyyppisiä veroja tai maksuja tai ei sisällä veroja, maksuja, tulleja tai valuuttatoimia koskevia samantyyppisiä säännöksiä kuin määräyksen antaneen valtion lainsäädäntö; c) oikeus panna päätös täytäntöön on vanhentunut täytäntöönpanovaltion lainsäädännön mukaan, ja jos eurooppalainen täytäntöönpanomääräys liittyy tekoihin, jotka kuuluvat täytäntöönpanovaltion toimivaltaan sen oman lainsäädännön mukaan; d) eurooppalainen täytäntöönpanomääräys koskee luonnollista henkilöä, jota ei täytäntöönpanovaltion lain mukaan olisi ikänsä puolesta voitu vielä asettaa rikosoikeudelliseen vastuuseen teoista, joista eurooppalainen täytäntöönpanomääräys on annettu; e) ajankohtana, jolloin toimivaltainen viranomainen vastaanotti 4 artiklan 1 kohdan mukaisesti eurooppalaisen täytäntöönpanomääräyksen, seuraamuksesta oli suorittamatta vähemmän kuin neljä kuukautta; f) asianomainen henkilö ei suostu eurooppalaisen täytäntöönpanomääräyksen lähettämiseen ja jos määräys on annettu sellaisen seuraamuksen täytäntöönpanoa varten, josta on määrätty asianomaisen poissa ollessa tehdyllä päätöksellä, mikäli häntä ei ole kutsuttu henkilökohtaisesti paikalle tai mikäli hänelle ei ole annettu jotain muuta kautta tietoa asianomaisen poissa ollessa tehtyyn päätökseen johtaneen käsittelyn ajankohdasta ja paikasta, tai jos henkilö ei ole ilmoittanut toimivaltaiselle viranomaiselle, ettei hän riitauta asiaa; g) luonnollinen henkilö, jolle eurooppalainen täytäntöönpanomääräys on annettu, ei ole täytäntöönpanovaltion kansalainen eikä hänellä ole täytäntöönpanovaltiossa laillista ja vakituista asuinpaikkaa eikä tiiviitä yhteyksiä kyseiseen valtioon.
(5)

Lasten seksuaalisen hyväksikäytön ja lapsipornografian ja erityisesti niihin liittyvän rikoksen uusimisen vaaran torjunnan on oltava unionin ensisijaisena tavoitteena. Lasten seksuaalisen hyväksikäytön ja lapsipornografian torjumisesta 22 päivänä joulukuuta 2003 tehdyssä neuvoston puitepäätöksessä 2004/68/YOS (2) vahvistettiin toissijaisuusperiaatteen mukaisesti tätä alaa koskevat unionin yhteiset vähimmäissäännöt näiden rikosten osalta ja erityisesti siitä, millaisista rangaistuksista ja kielloista olisi säädettävä kansallisessa lainsäädännössä. Vastavuoroisen tunnustamisen periaatetta on voitava soveltaa puitepäätöksessä 2004/68/YOS nimenomaisesti tarkoitettuun väliaikaiseen tai pysyvään kieltoon harjoittaa lastenhoitoon liittyvää ammattitoimintaa, kun kiellon syynä on jostakin lasten seksuaaliseen hyväksikäyttöön tai pornografiaan liittyvästä rikoksesta langetettu tuomio.
(5)

Euroopan unionin jäsenvaltioiden kansallisten poliisivoimien tarkastus- ja valvontaelinten sekä toimeksiannoltaan laajempien korruptiontorjuntavirastojen päälliköt ja keskeiset edustajat kokoontuivat marraskuussa 2004 Wienissä lahjonnan torjuntaa Euroopan unionissa koskevan operatiivisen yhteistyön lisäämistä käsitelleen AGIS-konferenssin yhteydessä. He korostivat, että on tärkeää lisätä edelleen keskinäistä yhteistyötä muun muassa järjestämällä vuosittaisia kokouksia, ja suhtautuivat myönteisesti ajatukseen nykyisille rakenteille perustuvasta Euroopan korruptiontorjuntaverkostosta. Wienin konferenssin jälkeen nämä korruption torjunnan eurooppalaiset kumppanit (European Partners Against Corruption, EPAC) kokoontuivat marraskuussa 2006 Budapestissä kuudenteen vuosikokoukseensa, jossa ne selvällä enemmistöllä vahvistivat tukevansa aloitetta virallisemman korruptiontorjuntaverkoston perustamisesta.
2.

Lisätään artikla seuraavasti: ”4 a artikla Vastaajan poissa ollessa annetut päätökset Täytäntöönpanosta vastaava oikeusviranomainen voi myös kieltäytyä panemasta täytäntöön eurooppalaista pidätysmääräystä, joka on annettu vapausrangaistuksen tai vapaudenmenetyksen käsittävän turvaamistoimenpiteen täytäntöönpanoa varten, jos päätös on annettu vastaajan poissa ollessa, jollei eurooppalaisessa pidätysmääräyksessä todeta, että: a) haaste oli annettu asianomaiselle henkilölle henkilökohtaisesti tiedoksi tai hänelle oli toimivaltaisen edustajan kautta ja hyvissä ajoin ilmoitettu hänen poissa ollessaan annettuun päätökseen johtaneen oikeuskäsittelyn suunniteltu aika ja paikka päätöksen tehneen jäsenvaltion kansallisen lainsäädännön mukaisesti ja että hänelle oli ilmoitettu siitä, että päätös voidaan antaa ilman, että hän on läsnä oikeuskäsittelyssä; b) sen jälkeen, kun poissa ollessa annettu päätös on annettu asianomaiselle henkilölle tiedoksi ja hänelle on nimenomaisesti ilmoitettu hänen oikeudestaan uudelleenkäsittelyyn ja oikeudestaan olla läsnä kyseisessä käsittelyssä; hän: i) on nimenomaisesti ilmoittanut, ettei hän riitauta hänen poissa ollessaan annettua päätöstä; tai ii) ei ole pyytänyt uudelleenkäsittelyä määrätyn ajan kuluessa, joka oli vähintään (…) (7) päivää; tai c) asianomaiselle henkilölle ei ole annettu hänen poissa ollessaan annettua päätöstä tiedoksi henkilökohtaisesti; mutta i) se annetaan hänelle tiedoksi viimeistään viidentenä päivänä luovuttamisesta ja hänelle nimenomaisesti ilmoitetaan hänen oikeudestaan uudelleenkäsittelyyn ja oikeudestaan olla läsnä kyseisessä käsittelyssä; ja ii) hänellä on vähintään (…) (7) päivää aikaa pyytää uudelleenkäsittelyä.”;
(5)

Jäsenvaltiossa suoritetuista rikosteknisistä menettelyistä peräisin oleviin tietoihin voi nykyään liittyä toisessa jäsenvaltiossa epävarmuutta sen osalta, miten asiaa on käsitelty, mitä menetelmiä on käytetty ja miten tuloksia on tulkittu.
f) Suojelutoimenpiteessä vaaraa aiheuttavalle henkilölle asetettu yksi tai useampi velvollisuus tai kielto: — Velvollisuuden (velvollisuuksien) luonne: (on mahdollista merkitä useampi kohta):  vaaraa aiheuttava henkilö ei saa mennä tietyille paikkakunnille, tiettyihin paikkoihin tai määritellyille alueille, joilla suojeltu henkilö oleskelee tai joissa hän vierailee; — jos merkitsitte tämän kohdan, ilmoittakaa täsmällisesti paikkakunnat, paikat ja alueet, joille vaara aiheuttava henkilö ei saa mennä:  vaaraa aiheuttavan henkilön on pysyttävä määrätyssä paikassa, tarvittaessa määrättyinä aikoina; — jos merkitsitte tämän kohdan, ilmoittakaa täsmällisesti, mitä paikkaa ja aikaa tarkoitetaan:  vaaraa aiheuttavalle henkilölle on asetettu täytäntöönpanovaltion alueelta poistumista koskevia rajoituksia; — jos merkitsitte tämän kohdan, ilmoittakaa täsmällisesti asetetut rajoitukset:  vaaraa aiheuttavan henkilön on vältettävä yhteyksiä suojeltuun henkilöön; — jos merkitsitte tämän kohdan, antakaa asiaankuuluvia lisätietoja:  vaaraa aiheuttavaa henkilöä on kielletty lähestymästä suojeltua henkilöä määrättyä etäisyyttä lähemmäksi; — jos merkitsitte tämän kohdan, ilmoittakaa täsmällisesti etäisyys, jota varaa aiheuttavan henkilön on noudatettava suojellun henkilön suhteen: — Ilmoittakaa ajanjakso, jonka aikana edellä mainittu velvollisuus on (mainitut velvollisuudet ovat) vaaraa aiheuttavan henkilön osalta voimassa:  Vahvistan, että yhden tai useamman edellä mainitun velvollisuuden tai kiellon rikkominen on määräyksen antaneen valtion lainsäädännön mukaan rikos tai voi muuten olla rangaistavissa vapauden menettämisellä Mahdollisesti määrättävän rangaistuksen laatu: … … … …
Neuvoston päätelmät EU:n tason järjestelmästä, jolla edesautetaan työnantajan ja työntekijän välisten, kansallisen tason ylittävien riitojen ratkaisemista



Virallinen lehti nro C 354 , 13/12/2001 s. 0001 - 0001



Neuvoston päätelmät EU:n tason järjestelmästä, jolla edesautetaan työnantajan ja työntekijän välisten, kansallisen tason ylittävien riitojen ratkaisemista (2001/C 354/01) EUROOPAN UNIONIN NEUVOSTO, JOKA OTTAA HUOMIOON 1. yhteisön ja jäsenvaltioiden tavoitteen perustamissopimuksen 136 artiklan mukaisesti edistää työmarkkinaosapuolten välistä vuoropuhelua; 2. muutokselle myönteisen lähestymistavan merkityksen; asenteen, jolle perustuu Lissabonin Eurooppa-neuvoston hyväksymä strategia; 3. komissiolle annetun tehtävän työmarkkinaosapuolten kuulemisen edistämiseksi yhteisön tasolla sekä osapuolten välisen vuoropuhelun helpottamiseksi ja tukemiseksi; 4. monipuolisen ja kauaskantoisen sosiaalisen vuoropuhelun, jota on Euroopan tasolla kehitetty sekä laaja-alaisesti alakohtaisesti; 5. viimeaikaiset suuntaukset työmarkkinaosapuolten suhteiden hoidossa Euroopan unionissa; 6. sellaisten välineiden kehittämisen ja tukemisen merkityksen, joilla edistää muutoksen parempaa hallintaa ja mahdollisesti syntyvien ristiriitojen ehkäisemistä ja ratkaisemista; 7. lisääntyneen mielenkiinnon vapaaehtoisuuteen perustuviin, muihin kuin oikeudellisiin tapoihin riitojen ratkaisemisessa, kuten sovittelu ja välitys, joita voidaan pitää oikeuskäsittelyä nopeampana ja halvempana tapana tapana ratkaista riidat, MYÖNTÄÄ, 1. että jäsenvaltioissa tunnustetaan työmarkkinaosapuolten keskeinen ja aikaa myöten vakiintunut asema työnantajan ja työntekijän välisiä suhteita koskevien riitojen ratkaisemisen ensisijaisina toimijoina; 2. että useimmissa jäsenvaltioissa on lisäksi julkisia, muita kuin oikeudellisia riitojen ratkaisumenetelmiä auttamaan riitojen ratkaisemisessa yhdessä työmarkkinaosapuolten kanssa; 3. että tällaiset järjestelmät edistävät riitojen ratkaisemista kansallisella tasolla ja niillä on näin ollen tärkeä tehtävä nykyisissä työnantajan ja työntekijän välisiä suhteita koskevissa järjestelmissä, USKOO kyseisten järjestelmien jäsenvaltioissa saavutetun menestyksen perustella, että olisi tarkoituksenmukaista tarkastella kaikilta osin, voisiko EU:n riitojen ratkaisumenetelmä auttaa ratkaisemaan työnantajan ja työntekijän välisiä, kansalliset alueet ylittäviä riitoja, SUHTAUTUU MYÖNTEISESTI KOMISSION AIKOMUKSEEN - syventää tietoutta siitä, kuinka riitojen ratkaisujärjestelmät työnantajan ja työntekijän välisissä suhteissa on järjestetty jäsenvaltioissa ja kuinka ne toimivat tekemällä asiasta perusteellinen tutkimus ja jakamalla laajalle tietoa sen tuloksista, - jatkaa tiiviissä yhteistyössä Euroopan työmarkkinaosapuolten ja jäsenvaltioiden kanssa pohdintaa siitä, olisiko Euroopan tason riitojen ratkaisumenetelmällä lisäarvoa, ja jos näin on, miten tällainen järjestelmä toimisi, KEHOTTAA KOMISSIOTA - raportoimaan tuloksista, joita saavutetaan työmarkkinaosapuolten kanssa käytävissä neuvotteluissa, jotka koskevat tarvetta perustaa Euroopan tasolla vapaaehtoisuuteen perustuvia järjestelmiä riitojen ratkaisemiseksi.
Ilmoitus tiettyjen Ukrainasta peräisin olevien raudasta tai seostamattomasta teräksestä valmistettujen saumattomien putkien tuonnissa yhteisöön voimassa olevista polkumyyntitoimenpiteistä: sellaisen yrityksen nimenmuutos, jolta on hyväksytty sitoumus



Virallinen lehti nro C 198 , 13/07/2001 s. 0002 - 0002



Ilmoitus tiettyjen Ukrainasta peräisin olevien raudasta tai seostamattomasta teräksestä valmistettujen saumattomien putkien tuonnissa yhteisöön voimassa olevista polkumyyntitoimenpiteistä: sellaisen yrityksen nimenmuutos, jolta on hyväksytty sitoumus (2001/C 198/02) Komissio on vastaanottanut pyynnön ottaa huomioon nimenmuutos, jonka myötä ukrainalainen yritys Nikopol Pivdennotrubny Works, Nikopol on nyt nimeltään Nikopolsky Seamless Tube Plant "Niko Tube", jonka tiettyjen Ukrainasta peräisin olevien raudasta tai seostamattomasta teräksestä valmistettujen saumattomien putkien yhteisöön suuntautuvaan vientiin sovelletaan polkumyyntitoimenpiteitä lopullisen polkumyyntitullin käyttöönottoa tiettyjen muun muassa Ukrainasta peräisin olevien raudasta tai seostamattomasta teräksestä valmistettujen saumattomien putkien tuonnissa koskevan, 14 päivänä helmikuuta 2000 annetun neuvoston asetuksen (EY) N:o 348/2000(1) sekä muun muassa Ukrainasta peräisin olevien tiettyjen raudasta tai seostamattomasta teräksestä valmistettujen saumattomien putkien tuontia koskevan polkumyynnin vastaisen menettelyn yhteydessä kolmen ukrainalaisen viejän tarjoaman yhteisen sitoumuksen hyväksymistä koskevan, 17 päivänä helmikuuta 2000 tehdyn komission päätöksen 2000/137/EY(2) mukaisesti. Komissio on tutkinut sille toimitettuja tietoja, joista käy yksiselitteisesti ilmi, että nimenmuutos ei vaikuta yrityksen tiettyjen raudasta tai seostamattomasta teräksestä valmistettujen saumattomien putkien vientitoimintaan. Tämän vuoksi komissio katsoo, että yrityksen nimenmuutos ei vaikuta millään tavoin tutkimuksen päätelmiin eikä varsinkaan vapautukseen asetuksella (EY) N:o 348/2000 käyttöön otetusta tullista eikä päätöksellä 2000/137/EY hyväksyttyyn yhteiseen sitoumukseen. Tämän johdosta uudelleen nimetyn yrityksen oikeus hyötyä voimassa olevasta toimenpiteestä olisi pidettävä voimassa. Tämän vuoksi asetuksen (EY) N:o 348/2000 1 artiklan 2 kohdassa ja 2 artiklan 4 kohdassa sekä päätöksen 2000/137/EY 1 artiklassa oleva viittaus yritykseen Nikopol Pivdennotrubny Works, Nikopol olisi tulkittava viittaukseksi yritykseen Nikopolsky Seamless Tube Plant "Niko Tube". Vastaavasti yritykselle Nikopol Pivdennotrubny Works, Nikopol myönnettyä Taric-lisäkoodia olisi sovellettava yritykseen tämän uudella nimellä Nikopolsky Seamless Tube Plant "Niko Tube". (1) EYVL L 45, 17.2.2000, s. 1. (2) EYVL L 46, 18.2.2000, s. 34.
Neuvoston päätöksellä komiteoihin nimetyt henkilöt - maaliskuu ja huhtikuu 2001 (sosiaaliala)



Virallinen lehti nro C 152 , 23/05/2001 s. 0001 - 0002



Neuvoston päätöksellä komiteoihin nimetyt henkilöt maaliskuu ja huhtikuu 2001 (sosiaaliala) (2001/C 152/01) Komitea Toimikausi päättyy Julkaistu EYVL:ssä Henkilö, jonka tilalle nimetty Eronnut Varsinainen jäsen/varajäsen Ryhmä Maa Nimetty henkilö Elin tai yhteisö, jota edustaa Neuvoston päätöksen päivämäärä Työntekijöiden vapaan liikkuvuuden neuvoa-antava komitea 16.12.2001 C 4, 7.1.2000 M. SAUBER Eronnut Varsinainen jäsen Työnantajat Luxemburg J.-P. SCHEUREN Fédération des Artisans 24.4.2001 Työntekijöiden vapaan liikkuvuuden neuvoa-antava komitea 16.12.2001 C 4, 7.1.2000 M. LEPPÄLÄ Eronnut Varajäsen Työntekijät Suomi L. KOSTIAINEN STTK 24.4.2001 Ammatillisen koulutuksen neuvoa-antava komitea 4.6.2002 C 165, 15.6.2000 P. SIMAR Eronnut Varsinainen jäsen Hallitus Belgia M.-K. VANBOCKESTAL Ministère de l'Emploi et de la Formation 24.4.2001 Ammatillisen koulutuksen neuvoa-antava komitea 4.6.2002 C 165, 15.6.2000 M. EAST Eronnut Vasinainen jäsen Hallitus Yhdistynyt kuningaskunta U. CHATTERJEE Department for Education & Employment European Union Division 24.4.2001 Ammatillisen koulutuksen neuvoa-antava komitea 4.6.2002 C 165, 15.6.2000 U. CHATTERJEE Eronnut Varajäsen Hallitus Yhdistynyt kuningaskunta G. PURSGLOVE Department for Education & Employment European Union Division 24.4.2001 Siirtotyöläisten sosiaaliturvan neuvoa-antava komitea 27.2.2002 C 69, 10.3.2000 M. SAUBER Eronnut Vasinainen jäsen Työnantajat Luxemburg R. SCHMIT Fédération des Artisans 24.4.2001 Työturvallisuuden, työhygienian ja työterveyshuollon neuvoa-antava komitea 17.12.2003 C 1, 4.1.2001 J. L. CASTELLÁ LÓPEZ Eronnut Varajäsen Hallitus Espanja M. LEZCANO NÚÑEZ Instituto Nacional de Seguridad e Higiene en el Trabajo 24.4.2001 Euroopan työturvallisuus- ja työterveysviraston hallintoneuvosto 21.3.2002 C 97, 9.4.1999 R. FINDING Eronnut Varsinainen jäsen Hallitus Itävalta E.-E. SZYMANSKI Bundesministerium für Wirtschaft und Arbeit Zentral-Arbeitsinspektorat 24.4.2001 Euroopan työturvallisuus- ja työterveysviraston hallintoneuvosto 21.3.2002 C 97, 9.4.1999 G. POINSTINGL Eronnut Varajäsen Hallitus Itävalta G. BREINDL Bundesministerium für Wirtschaft und Arbeit Zentral-Arbeitsinspektorat 24.4.2001
Neuvoston päätös, tehty 15 päivänä maaliskuuta 2001, Europolin henkilöstön peruspalkkojen ja lisien mukauttamisesta



Virallinen lehti nro C 112 , 12/04/2001 s. 0007 - 0008



Neuvoston päätös, tehty 15 päivänä maaliskuuta 2001, Europolin henkilöstön peruspalkkojen ja lisien mukauttamisesta (2001/C 112/02) EUROOPAN UNIONIN NEUVOSTO, joka ottaa huomioon 3 päivänä joulukuuta 1998 annetun neuvoston säädöksen Europolin henkilöstösäännöistä(1) ja erityisesti näiden sääntöjen 44 artiklan, ottaa huomioon Ruotsin kuningaskunnan aloitteen(2), ottaa huomioon Euroopan parlamentin lausunnon, ottaa huomioon Europolin hallintoneuvoston suorittaman Europolin työntekijöiden palkkauksen tarkistuksen, sekä katsoo seuraavaa: (1) Edellä mainitussa hallintoneuvoston tekemässä tarkistuksessa on otettu huomioon Haagin elinkustannuksissa tapahtuneet muutokset sekä muutokset jäsenvaltioiden julkishallinnon palkoissa ja Europolin palvelukseenottotarpeet. (2) Mainitun tarkistuksen perusteella palkkausta on syytä korottaa 3,7 prosentilla 1 päivän heinäkuuta 1999 ja 1 päivän heinäkuuta 2000 välisen ajan osalta. (3) Neuvoston on yksimielisesti päätettävä Europolin työntekijöiden peruspalkkojen ja lisien mukauttamisesta tarkistuksen perusteella, ON PÄÄTTÄNYT SEURAAVAA: 1 artikla Muutetaan henkilöstösääntöjä seuraavasti: 1. 1 päivästä heinäkuuta 1999: a) korvataan henkilöstösääntöjen 45 artiklassa oleva kuukausittaisten peruspalkkojen taulukko seuraavasti: ">TAULUKON PAIKKA>" b) korvataan 59 artiklan 3 kohdassa oleva määrä "812,38 euroa" määrällä "842,44 euroa"; c) korvataan 59 artiklan 3 kohdassa oleva määrä "1624,76 euroa" määrällä "1684,88 euroa"; d) korvataan 60 artiklan 1 kohdassa oleva määrä "216,63 euroa" määrällä "224,65 euroa"; e) korvataan liitteessä 5 olevan 2 artiklan 1 kohdassa oleva määrä "226,48 euroa" määrällä "234,86 euroa"; f) korvataan liitteessä 5 olevan 3 artiklan 1 kohdassa oleva määrä "9847,03 euroa" määrällä "10211,37 euroa"; g) korvataan liitteessä 5 olevan 3 artiklan 1 kohdassa oleva määrä "2215,58 euroa" määrällä "2297,56 euroa"; h) korvataan liitteessä 5 olevan 3 artiklan 2 kohdassa oleva määrä "13293,49 euroa" määrällä "13785,35 euroa"; i) korvataan liitteessä 5 olevan 4 artiklan 1 kohdassa määrä "984,70 euroa" määrällä "1021,13 euroa"; j) korvataan liitteessä 5 olevan 4 artiklan 1 kohdassa määrä "738,53 euroa" määrällä "765,86 euroa"; k) korvataan liitteessä 5 olevan 4 artiklan 1 kohdassa määrä "492,35 euroa" määrällä "510,57 euroa"; l) korvataan liitteessä 5 olevan 4 artiklan 1 kohdassa määrä "393,88 euroa" määrällä "408,45 euroa". 2. Tämän päätöksen voimaantulopäivästä: - korvataan liitteessä 5 olevan 7 artiklan 3 kohdassa määrä "0,20 euroa" määrällä "0,21 euroa". 2 artikla Tämä päätös julkaistaan Euroopan yhteisöjen virallisessa lehdessä. 3 artikla Tämä päätös tulee voimaan sitä päivää seuraavana päivänä, jona se on tehty. Tehty Brysselissä 15 päivänä maaliskuuta 2001. Neuvoston puolesta Puheenjohtaja M.-I. Klingvall (1) EYVL C 26, 30.1.1999, s. 23. (2) EYVL C 18, 19.1.2001, s. 7.